En lastbil er fredag morgen brudt i brand på motorvejen ved Hobro. - Det er ikke så alvorligt, men det giver lidt trafikproblemer, at der er slukningstog på vejen, siger vagthavende hos Nordjyllands Politi i Hobro. Der er tilsyneladende sket det, at lastbilens bremser er blevet overophedet og har forårsaget en mindre brand. Uheldet skete på motorvejen ved afkørselen til Onsild.

Referat:
Trafikken generet af uheld ved Hobro